**Oznámenie o začatí verejných ex post konzultácií**

Ministerstvo zdravotníctva Slovenskej republiky oznamuje, že dňa 1. februára 2023 začínajú opätovne verejné ex post konzultácie s podnikateľskými subjektmi k ex post hodnoteniu nasledovnej regulácie:

**Gestor právneho predpisu:** Ministerstvo zdravotníctva Slovenskej republiky

**Názov právneho predpisu:** Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov

**Lokalizácia:** § 52 ods. 1 písm. b)

**Stručný opis regulácie:**

Výnimka pre fyzické osoby - podnikateľov a právnické osoby nepredkladať návrhy na uvedenie priestorov do prevádzky (posudková činnosť) pre taxatívne určené typy prevádzok.

**Špecifikácia:**

**Internetový odkaz ma ex ante štádium hodnoteného právneho predpisu:**

<https://www.slov-lex.sk/pravne-predpisy/SK/ZZ/2020/198/20220101>

**Číslo legislatívneho procesu hodnoteného právneho predpisu na portáli Slov-Lex:**

**Číslo parlamentnej tlače hodnoteného právneho predpisu:** 161

**Číslo regulácie: 34**

**Dôvod zaradenia:** JM 10.3 d)

**Znenie podnetov z podnikateľského prostredia:**

Zrušenie vybavovania "hygieny" pre malé stánky umiestnené na chodbách obchodných centier, ktoré nijako nesúvisia s potravinami. Keď sa otvára malý stánok na chodbe nákupného centra, tak si ako každá iná predajňa musí ten stánok vybaviť hygienu, a to napriek tomu, že každý obchodný dom, na ktorého chodbe sa stánok umiestni, má už vybavenú svoju hygienu. Možno to má logiku, keď sa robí s jedlom a nápojmi. Ale malý stánok s kabelkami, alebo predajňa mobilov, ktorá nemá ani len prístup k vode a má 2x2m, a napríklad sa otvára len na mesiac, tam táto povinnosť logiku nemá. Podnikateľa to stojí čas a kolok vo výške 66 eur.

**Termín ukončenia konzultácií:** 31. marca 2023

**Predbežný postoj gestora:**

Účinnosťou zákona č. 198/2020 Z. z., ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19, ktorým bol zmenený a doplnený zákon č. 355/2007 Z. z. sa jeho novelou účinnou od 21.7.2020 v značnej miere odbúrala administratívna zaťaž pre podnikateľov. Orgány verejného zdravotníctva nevydávajú rozhodnutia na uvedenie priestorov do prevádzky podľa § 13 ods. 4 písm. a) zákona č. 355/2007 Z. z. pre prevádzky, ktoré sú taxatívne uvedené v § 52 ods. 1 písm. b) zákona č. 355/2007 Z. z. Prevádzkovatelia takýchto zariadení sú povinní najneskôr v deň začatia činnosti miestne príslušnému orgánu verejného zdravotníctva písomne alebo elektronicky doručiť len „oznámenie o začatí prevádzkovania priestorov“ podľa § 52 ods. 8 písm. a) zákona č. 355/2007 Z. z. a prevádzkový poriadok, ak to ustanovuje tento zákon (§ 52 ods. 8 písm. b) zákona č. 355/2007 Z. z.). Uvedenou novelou sa teda do značnej miery už zjednodušil schvaľovací proces pre podnikateľské prostredie.

Aplikačná prax od zavedenia vyššie uvedených regulácií preukázala problémy pri otváraní zariadení starostlivosti o ľudské telo, ktoré v súčasnosti podliehajú oznamovacej povinnosti. Ide o zariadenia, v ktorých sa vykonávajú epidemiologicky závažné činnosti a považujú sa za zdravotne rizikové, v ktorých pri zanedbaní postupov správnej praxe a pri nedodržaní zásad osobnej hygieny môže dôjsť k vzniku alebo šíreniu prenosného ochorenia. Z uvedeného dôvodu považujeme za potrebné, aby sa znovu zaviedla legislatívna povinnosť, aby uvedené zariadenia opätovne podliehali schvaľovaciemu procesu orgánov verejného zdravotníctva v zmysle § 13 ods. 4 zákona č. 355/2007 Z. z., a to k uvedeniu priestorov do prevádzky.

**Kontaktná osoba gestora:**

Mgr. Henrieta Savinová, [henrieta.savinova@uvzsr.sk](mailto:henrieta.savinova@uvzsr.sk), 02/49284376

Príloha

**Dotazník k ex post hodnoteniu regulácie č. 34**

**Lokalizácia hodnotenej regulácie:** § 52 ods. 1 písm. b)

**Identifikačné údaje subjektu** (meno a priezvisko/obchodné meno, trvalý pobyt/sídlo, IČO):

**Kontaktné údaje subjektu** (tel. číslo/e-mail):

|  |
| --- |
| 1. Je pre Vás vyhovujúce súčasné znenie hodnotenej regulácie? |

|  |
| --- |
| 1. Uveďte náklady, ktoré Vám hodnotená regulácia spôsobuje: 2. Ekonomické náklady 3. Časové náklady **-** uveďte osobitne čas potrebný na prípravu oznámenia o začatí prevádzkovania priestorov (v min.): 4. Iné |

|  |
| --- |
| 1. Uveďte výšku Vašich nákladov spojených s vypracovaním a doručením oznámenia o začatí prevádzkovania priestorov miestne príslušnému orgánu verejného zdravotníctva: |

|  |
| --- |
| 1. Uveďte koľko oznámení o začatí prevádzkovania priestorov ste povinní najneskôr v deň začatia činnosti doručiť miestne príslušnému orgánu verejného zdravotníctva ročne? |

|  |
| --- |
| 1. Uveďte a popíšte Váš návrh na riešenie problému na zlepšenie regulácie s prihliadnutím na zámer zavedenej regulácie: |

ĎAKUJEME ZA VYPLNENIE A ZASLANIE DOTAZNÍKA NA ADRESU: henrieta.savinova@uvzsr.sk